{{Nihongo|'. L'edision itałiana de'l manga ła resałe a'l 2003, publegà da Star Comics co el titoło orizenałe e el sototitoło Mila & Shiro. Inte'l 2008, in ocazion de łe Ołinpiadi de Pechino, A ze stà fato un sequel de ła serie anemada titołà . A scoła Mila ła entra in contato co el volley, deventando co'l tenpo na canpionesa. El só sonjo el ze stà de far parte de ła nasionałe femenina japoneza e de partesipare a łe Ołinpiadi de Seul de'l 1988. Inisialmente ła toza ła zogarà inte ła scuadra de bałavoło de l'Hikawa, ła scoła che ła ze drìo frecuentar, entrando presto tra łe titołare, anca se l'ałenador, Daimon, el sie manestron inte i modi de far e averso a ła toza, prefarìndoghe ła capitana e resevidora Nami Hayase.Presto łe do toze łe deventarà comuncue amighe, nonostante ła só rivałità ła sia inte'l sport che inte l'amor: Mila ła se inamorà infati de'l capitan de'l club de bałavoło mascołina, el só So Tachiki , de'l cuało anca Nami ła par èsar inamorada. Mila ła se revełarà presto asè abiłe e potente inte łe schisàe, ma scarsa in resevimento, roba a ła cuała soparirà propio ła braùra de ła sentrałe e resevidora Nami Hayase. Nonostante i metodi rudi de Daimon , łe toze łe rivarà a ła final de'l campionato studentesco, dove però łe perdarà contro łe Sunlight, ła formasion de Eri Takigawa , volleyista che za a trèdeze ani ła ze stà convoocada inte ła nasionałe olìnpega, co ła cuała Mila ła strenzarà na forte amighesa. Pasà el parìodo de łe medie Mila ła entra inte ła scuadra profesionałe de łe , fazendo amisisia tra łe altre co na só conpanja bastansa robusta, Yogina Yokono, e drioman co na só cołega e concorente par el steso roło in canpo de schisadora, Sori Shinoda. Co 'sto club Mila ła vinsarà sia el canpionato che el torneo open, venjendo convocà in nasionałe. A ze soło a 'sto ponto che ła descoverzarà ła verità so só mare, Kyushi Tajima, da łe istese parołe de ła donna co el rełativo raconto de l'abandon par sevitar a zogar a bałavoło. El contracolpo par Mila el ze forte e ła fia ła łasa i ałenamenti. Shiro, che romai el rezulta scuazi èsar el só morozo, el ła catarà e ła convinsarà a tornar so i só pasi. Mila ła torna cusì a'l retiro de ła nasionałe, łigandose anca co novi raporti co ła mare. Ła nasionałe olìnpega, dopo l'amighevołe vinsùa contro l'URSS, ła vien spartìa in do scuadre: ła Nasionałe A e ła Nasionałe B . Cueła che ła vinsarà łe tre amighevołe tra de łore ła gavarà pì sperensa de portar zogadore a łe Ołinpiadi de Seul de'l 1988. Mila inte ła só scuadra ła ga trovà na potente rivałe inte ła rubesta e enèrzega Tulia Kaido, che inponendose co ła só aparente prepotensa e brutałità ła rovinarà l'armonia de ła scuadra. Mila ła gavarà comuncue modo de demostrar de èsar ła mejo in canpo inte'l momento che Tulia ła efetuarà el scanbio co Maomi Masuda, passando a ła Nasionałe A. A ła fine ła scuadra de Mila ła riusirà a vinser e po' A se rivarà a ła formasion de na scuadra par el Torneo de łe cuatro nasion. Soło a 'sto ponto Tulia ła ametarà i só erori e ła deventarà amiga de Mila. Ła serie ła se sera co Mila in batùa par ła prima partìa contro ła Cecozlovachia co na formasion che ła vede naturalmente inte'l canpo, tra łe altre, łe insostituibiłe conpanjee e amighe Nami e Kaori inte i só respetivi rołi de defensor sentrałe e de alsador.